**Ж.Аймауытов атындағы №64 мектеп-гимназиясының мұғалімі, мектеп тренері, филология ғылымдарының магистрі Салыбекова Бибигул Есимханкызы өз шәкірттермен бірге еліміздің бір туар перзенттері белгілі ақын Қалқаман Саринмен, Абай Қалшабекпен онлайн кездесу сәтінен көрініс**

 **Ғасырлар бойы халқымыздың көңіліне көрік, жанына жігер, жүрегіне жалын дарытып, арман мен мұратқа, сенім мен үмітке үндеп келе жатқан асыл мұралары – өлеңі мен жыры, әні мен күйі. Оларды ұрпақтан ұрпаққа ұластырушылар: жыраулары мен ақындары, жыршылары мен әншілері, сазгерлері мен күйші орындаушылары.** Ақын — поэзиялық туындыларды ([өлең](https://kk.wikipedia.org/wiki/%D3%A8%D0%BB%D0%B5%D2%A3), [жыр-дастан](https://kk.wikipedia.org/wiki/%D0%96%D1%8B%D1%80-%D0%B4%D0%B0%D1%81%D1%82%D0%B0%D0%BD), [поэма](https://kk.wikipedia.org/wiki/%D0%9F%D0%BE%D1%8D%D0%BC%D0%B0)) [ауызша](https://kk.wikipedia.org/wiki/%D0%90%D1%83%D1%8B%D0%B7%D1%88%D0%B0) айтып не жазып шығаратын өнер иесі, халықтың көркемдік талғамын қалыптастырып, жалғастыратын сөз шебері.

  **Бүгін 27.04.2020ж күні сағат 17.00-де «Дарын» стипендиясының иегері, әдебиет саласының зерттеушісі, әдіскер-педагог, ақын Абай Қалшабек пен** ҚР Үкіметінің «Дарын» мемлекеттік жастар сыйлығының лауреаты, Қазақстан Республикасы Тұңғыш Президенті – Елбасы Қоры сыйлығының лауреаты, ақын Қалқаман Сарин сынды еліміздің біртуар перзенттеріммен **«Құс жолындағы керуен» атты тақырыпта instagrаm әлеуметтік желісінде ақындармен онлайн кездесу өтті. Бқл кездесуге әріптесім, әрі досым Абайдың шақыртуымен қатыстым. Бұл ақындардың онлайн жүздесуіне жас ақын шәкірттерімді, көркем сөз оқуларының жүлдегерлерін, дарынды оқушыларды қатыстырдым. Мұндай еліміздің нар тұлғалы ақындарымен оқушыларды кездестірудегі негізгі мақсатым – көркем әдебиетті оқуға деген қызығушылын арттыру, ақындық талғамының артуына ықпал жасау, әрі сол ақындардың өмір жолы мен шығармашылық арнасымен таныстыру еді. Өйткені, мына әлеуметтік желінің қарқынды дамуына байланысты балалардың сол желіні тиімді пайдалануға насихаттау болатын.**

 **Бұл керемет кешті жүргізуші Абай көрермендермен өте әсерлі диалогтық алаң орнатты. Кештің қонағы болған Қалқаманға шәкірттерім көкейінде жүрген сауалдарын қойды, әрі соның жауабын алды. Қалқаманның көп балалы отбасынан шыққанын білдік мектептегі сүйікті ұстаздары Лиза, Бақыт, Сәуле сынды апайлары мен Жақан мен Жақып ағайлары, сол кездегі мектеп басшысы Досан ағайға өз ризашылдығын білдірді.Әсіресе, өнер жолындағы достары Тоқстар Серік, Мейрамбек, Сәкенмен бірге жүрген күндеріндегі қызықтарымен бөлісті. Керемет «Әлеуметтік желідегі парақшаң», «Атаусыз», «Анам бар болғанда» т.б өлеңдерін әлеуметік желіде оқып, өз көркермендерінің жүрегінен орын тапты. Маған өте әсер қалдырған Қалқаман Саринның мына бір ойлары болды: «Біреуге жасаған жақсылығың, өзіңе жасаған жақсылығың екен» деуі болса, енді бірде мына сөзі «Ешқашан мақтануға болмайды, сол үшін мақтанбау керек. Біреу өзін мақтап жатса, мен ұялатын болдым» деген ойы тамаша тәрбиелік ой тастады. Осындай, ешбір жасандылықсыз, шынайы өтілген кездесуге жүргізуші ретінде ықпал жасап, диалог орнатып отырған жүргізуші Абай Қалшабектің де үлесі зор деп таныдым. Мені тағы бір қуантқан жағдай мектеп оқушысы болса да, жасқанбай сан түрлі тақырыпта сұрақ қойып, жылы лебіздерін білдіріп отырған шәкіртеріме де алғысымды айтамын! Іздену жолындағы қадамдарыңыз нақты, мақсаттарыңыз айқын, қаламдарыңыз қарымды болсын деп тілеймін, менің әдебиетші достарым мен шәкірттерім! Әдебиет саласына деген құрметіміз арта берсін!**